google/wiki40b huggingface dataset:
चारभुजा मन्दिर, राजसमंद

विवरण

इस मन्दिर का निर्माण १४४४ ईसवीं में राजा गंग सिंह ने करवाया था। एक मन्दिर में मिले शिलालेख के अनुसार यहां इस क्षेत्र का नाम "बद्री" था जो कि बद्रीनाथ से मेल खाता है।
द राइम ऑफ़ द एन्शियंट मेरिनर

द राइम ऑफ़ द एन्शियंट मेरिनर (अंग्रेज़ी: The Rime of the Ancient Mariner) अंग्रेज़ी कवि सैम्युअल टेलर कॉलरिज द्वारा लिखित सबसे लंबी कविता है जिसे १७९७-९८ के बीच लिखा और लिरिकल बैलाड्स के प्रथम संस्करण में १७९८ में प्रकाशित किया गया था।
राजस्थानी वेशभूषा

औरतों के पहनावे

राजस्थान में बिश्नोई समाज की औरतें सब जातियों से अलग वस्त्र पहनती है तथा दूसरे समाज की औरतें तो लगभग एक जैसे ही वस्त्र पहनती है। विवाह के अवसर पर कुछ अलग किस्म के वस्त्र पहनती है तथा मृत्यु पर काले तथा हरे रंग के वस्त्र पहनती है।

पुरुषों के पहनावे

आज पश्चिमी संस्कृति के कारण ज्यादातर पुरुष -जीन्स-पेंट तथा टीशर्ट पहने नजर आते है। बुजुर्ग धोती , पायजामा और साफा(पगड़ी) पहनते है।
रूबे

रूबे (फ़्रान्सीसी: Roubaix‎, [ʁu.bɛ]; डच : Robaais, [roʊ.beɪ]) उत्तरी फ्रांस में एक पुराने औद्योगिक शहर है, बेल्जियम की सीमा के पास है। सन्‌ 2013 में, रूबे की आबादी 95,866 थी। सूती कपड़े के मिलों के कारण शहर को मैनचेस्टर फ्रांस में बुलाया गया था। लेकिन अब सूती कपड़े के सभी मैट बंद हैं।
विलियम कैम्पबेल

प्रारंभिक जीवन और कैरियर

एक स्थानीय स्कूल अधिकारी के बेटे, कैम्पबेल पिट्सबर्ग के पास स्थित होमस्टेड, पेन्सिलवेनिया में पले-बढ़े। उन्होंने कोलंबिया विश्वविद्यालय से शिक्षा प्राप्त की जहाँ उन्होंने 1959 से 1961 तक कोच बफ्फ़ डोनेल्ली के मार्गदर्शन में फुटबॉल खेला। अपने अंतिम वर्ष में, उन्हें आल-आइवी टीम के लिए नामित किया गया। उन्होंने 1962 में अर्थशास्त्र में स्नातक की उपाधि प्राप्त की। उन्होंने कोलंबिया से स्नातकोत्तर उपाधि भी प्राप्त की।
जलालाबाद (किर्गिज़स्तान)

विवरण

ऐतिहासिक रेशम मार्ग की एक शाखा इस शहर से निकला करती थी और बहुत से यात्री यहाँ रुका करते थे। कहा जाता है कि इस शहर की स्थापना किसी 'जलाल-उद-दीन' नामक आदमी ने कारवानों को ठहरने के लिए जगह बनाने के लिए की। उसी के नाम पर इस शहर का नाम 'जलालाबाद' (यानि 'जलाल द्वारा आबाद') पड़ा। १९वीं सदी में ख़ोक़न्द के शासक ने यहाँ एक छोटा सा क़िला बनवाया और शहर उसके इर्द-गिर्द बड़ा होता चला गया। १८७० में रूसी साम्राज्य ने इस क्षेत्र पर क़ब्ज़ा कर लिया और उन्होंने एक छावनी और फ़ौजी अस्पताल बनाया।
किर्गिज़स्तान एक पहाड़ी इलाक़ा है इसलिए यहाँ रेलमार्ग कम हैं लेकिन देश के गिनती के रेलमार्गों में से एक यहाँ से चलकर ३० किमी पूर्वोत्तर में कोकजन्ग्गक (Kökjanggak) तक जाता है।
बगोटा

बगोटा, भारत की एक प्रमुख जनजाति हैं।
धरम वीरा

धरम वीरा (20 जनवरी 1906 – 16 सितम्बर 2000) पंजाब, हरियाणा, पश्चिम बंगाल और कर्नाटक के पूर्व राज्यपाल एवं भारत सरकार के पूर्व केबिनेट सचिव थे।
२३७१ ईसा पूर्व

२३७१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३७१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
महेन्द्रनगर

प्रसिद्धि

पर्यटको को रहने के लिए पाँच सात बेष्ट होटल भि गोरखा मे है। भिम् डत्ता मे नेपाल इमिग्रसन का आफिस भी है। उतरान्चल हिमांचल से नेपाल जाने वाले बाहरी देशों के पर्यटक यही से नेपाल का विजा (visa) ले सकते है। भिम् डत्ता सुक्लाफांटा वन्य जन्तु रिजर्व का द्धार है इसीलीए यहाँ पर्यटको का चहलपहल होता ही रहता है। भिम् डत्ता सुदुरपस्चिम नेपालका एक प्रमुख सहर है।

शिक्षा, श्वास्थ, यातायात, संचार

भिम् डत्ता सहर महाकाली अंचलका प्रमुख स्वास्थ्य व शिक्षा का केन्द्र भी है। याँहपे सिद्धनाथ बहुमुखी क्याम्पस व भिम् डत्ता बहुमुखी क्याम्पस के अलावा बहुत से उच्च माध्यामिक बिधालय, माध्यामीक बिधालय भि है, माहाकाली अंचल अस्पताल के अलवा वहुत से श्वास्थ संस्था भि भिम् डत्ता मे है। आइ एस डि, प्री पेड, पोष्टपेड मोवाइल, इमेल इन्टरनेट उपलब्ध है, भिम् डत्ता नेपाल का प्रमुख महेन्द्र राजमार्ग का पस्चीम का अन्तीम विन्दुहै। याँहा से देश के हर हिस्से मे जाने के लिए याता यात साधान उपलब्ध है, साथ साथ यह माहाकाली अंचल के पाहडी जिलोँका प्रमुख सप्लाइ प्वाइन्ट भि है नगर व जिले के अन्दरूनी यातायात के लिए कइ पक्की कच्ची नइ सडक बनरहे है।

भूगोल

इस स्थान का अक्षांश और देशान्तर क्रमशः 28.92° उत्तर और 80.33° पूर्व हैं। समुद्र सतह से यह जगह १९८ मीटर (६४९ फुट) उंची है।

जनसंख्या

नेपाल के २००१ का जनगणना अनुसार भिम् डत्ता की जनसंख्या ९९,२६५ है। इसमें पुरुष ४९% और महिला ५१% है।
संजीवनी

संजीवनी एक वनस्पति का नाम है जिसका उपयोग चिकित्सा कार्य के लिये किया जाता है। इसका वैज्ञानिक नाम सेलाजिनेला ब्राहपटेर्सिस है और इसकी उत्पत्ति लगभग तीस अरब वर्ष पहले कार्बोनिफेरस युग से मानी जाती हैं। लखनऊ स्थित वनस्पति अनुसंधान संस्थान में संजीवनी बूटी के जीन की पहचान पर कार्य कर रहे पाँच वनस्पति वैज्ञानिको में से एक डॉ॰ पी.एन. खरे के अनुसार संजीवनी का सम्बंध पौधों के टेरीडोफिया समूह से है जो पृथ्वी पर पैदा होने वाले संवहनी पौधे थे। उन्होंने बताया कि नमी नहीं मिलने पर संजीवनी मुरझाकर पपड़ी जैसी हो जाती है लेकिन इसके बावजूद यह जीवित रहती है और बाद में थोड़ी सी ही नमी मिलने पर यह फिर खिल जाती है। यह पत्थरों तथा शुष्क सतह पर भी उग सकती है। इसके इसी गुण के कारण वैज्ञानिक इस बात की गहराई से जाँच कर रहे है कि आखिर संजीवनी में ऐसा कौन सा जीन पाया जाता है जो इसे अन्य पौधों से अलग और विषेष दर्जा प्रदान करता है। हालाँकि वैज्ञानिकों का कहना है कि इसकी असली पहचान भी काफी कठिन है क्योंकि जंगलों में इसके समान ही अनेक ऐसे पौधे और वनस्पतियाँ उगती है जिनसे आसानी से धोखा खाया जा सकता है। मगर कहा जाता है कि चार इंच के आकार वाली संजीवनी लम्बाई में बढ़ने के बजाए सतह पर फैलती है।
यह उत्तरप्रदेश उत्तराखंड और उड़ीसा सहित भारत के लगभग सभी राज्यों में पाई जाती है। बाबा रामदेव के सहयोगी आचार्य बालकृष्ण ने संजीवनी को द्रोणगिरी की पहाड़ियों पर १५,००० फुट की ऊँचाई पर भी पाया। संजीवनी का उल्लेख पुराणों में भी है। आयुर्वेद में इसके औषधीय लाभों के बारे में वर्णन है। यह न सिर्फ पेट के रोगों में बल्कि मानव की लंबाई बढ़ाने में भी सहायक होती है।
आजकल इस के बारे मे कूछ भ्रान्तिया फैलाई जा रही है की "गरुड़ संजीवनी बूटीके नाम से एक प्रसिद्ध बूटी का पता चला है जो पानी की दिशा से उलटी बहती है अर्थात सामान्यता वस्तुएं पानी के साथ बहती है गरुड़ संजीवनी बूटी सदैव पानी के विपरीत दिशा में बहती है जो इसकी बनावट केे या विशिष्ट आकार केेेे कारण संभव है।" जिसकी जानकारी हमे Dexter ने दी।
ट्राइयूरेनियम ऑक्टाऑक्साइड

ट्राइयूरेनियम ऑक्टाऑक्साइड एक अकार्बनिक यौगिक है।
बर्मा पर जापान का अधिकार

द्वितीय विश्वयुद्ध के समय १९४२ और १९४५ के बीच जापानी साम्राज्य ने बर्मा पर अधिकार कर लिया था। जापानियों ने बर्मा स्वतन्त्र सेना के निर्माण में सहायता की और ३० कामरेडों को प्रशिक्षण दिया जो आधुनिक सेना (तत्मादा/Tatmadaw) के संस्थापक बने। बर्मा के लोगों ने सोचा था कि जापानियों का समर्थन मिलने पर वे ब्रितानियों को बाहर खदेड़ने में सफल हो जायेंगे और बर्मा स्वतन्त्र हो जाएगा।
मधुपुर

भौगोलिक स्थिति

मधुपुर 24.25° N 86.65° E पर है। यह 228 मीटर (748 फीट) की एक औसत ऊंचाई है। मधुपुर दो मानसून नदियों, पतरो नदी और जयंती नदी से घिरा हुआ है। इन नदियों का स्रोत अजय नदी है, जो गंगा की एक सहायक नदी है और जो पश्चिम बंगाल में कटवा में मिलती है।

जनसांख्यिकी

मधुपुर देवघर, झारखंड के जिले में एक शहर है। मधुपुर शहर 23 वार्डों (चुनाव के आधार पर) में विभाजित है। भारतीय जनगणना के 2011 तक जारी रिपोर्ट के अनुसार मधुपुर की कुल आबादी 1,90,748 है, जिसमें पुरूष 99,189 (52%) जबकि महिलाएं 91,559 (48%) रूप में हैं। जनसंख्या के आधार पर, मधुपुर देवघर जिले में 2 वें स्थान पर और झारखंड में 34 वें स्थान पर है।
0-6 साल की उम्र के बच्चों की जनसंख्या 7848 है, जो मधुपुर की कुल जनसंख्या का 14.21% है। मधुपुर कुल 102,539 लोगों साथ साक्षरता अनुपात में 66% है। साक्षरता के मामले में, मधुपुर देवघर जिले में 2 वें श्रेणी में शुमार है और झारखंड में 91 वें स्थान पर है। मधुपुर में, पुरुष साक्षरता 61% के आसपास, जबकि महिला साक्षरता 39% है।

शिक्षा

मधुपुर प्राकृतिक सौंदर्य से घिरा हुआ शहर है। जिसमें नदियों, साफ़ वन, पहाड़ियाँ जैसे मनोरम दृश्यों का समावेश है, जो दूर-दूर तक फैला हुआ है। मधुपुर में, शिक्षा के लिए शलोम स्कूल, मधुस्थली विद्यापीठ, कार्मेल स्कूल, सेंट जोसेफ स्कूल, सरस्वती शिशु मंदिर, एम.एल.जी. हाई स्कूल, एडवर्ड जॉर्ज हाई स्कूल (अब श्यामा प्रसाद मुखर्जी हाई स्कूल) और छोटे बच्चों के लिए मधुर बचपन अकादमी जैसे कुछ अच्छे शैक्षिक संस्थान हैं। यहाँ एक वर्षों पुराना महाविद्यालय जो मधुपुर कॉलेज (सिद्धू कान्हू विश्वविद्यालय) के नाम से जाना जाता है।
Business
Graphic World - A complete Solution from Publishing to Print...
सुयज्ञ

सुयज्ञ विष्णु के प्रसिद्ध चौबीस अवतारों में से एक अवतार का नाम है।

परिचय

भगवान् विष्णु के प्रसिद्ध 24 अवतारों के नाम एवं क्रम में धर्म-शास्त्रीय ग्रंथों में अंतर मिलता है। प्रख्यात वैष्णव ग्रंथ श्रीमद्भागवत महापुराण में ही भगवान् विष्णु के 22 अवतारों की दो सूचियाँ मिलती हैं और दोनों के कतिपय नाम एवं क्रम में अंतर है; हालाँकि उनके 'सुयज्ञ अवतार' का विवरण दोनों स्थलों पर दिया गया है। इसी अवतार को यज्ञ नाम से भी अभिहित किया गया है।
इस अवतार में भगवान् ने रुचि नामक प्रजापति की पत्नी आकूति के गर्भ से 'सुयज्ञ' के रूप में अवतार ग्रहण किया था। इस अवतार में उन्होंने दक्षिणा नाम की पत्नी से सुयम (याम) नाम के देवताओं को उत्पन्न किया तथा तीनों लोकों के बड़े-बड़े संकट हर लिये। इसी कारण स्वायम्भुव मनु ने उन्हें 'हरि' के नाम से पुकारा।
१९८१ ईसा पूर्व

१९८१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९८१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जेम्स स्कलिन

जेम्स स्कलिन आस्ट्रेलिया के प्रधानमंत्री थे।
सुरूद-ए-मिल्ली

सुरूद-ए-मिल्ली (ताजिकी: Суруди миллӣ) ताजिकिस्तान का राष्ट्रगान है। इसके बोल गुलनज़र कॅल्दीऍव (Гулназар Келдиев) ने लिखे थे और इसका संगीत सुलेमान युदाकोव (Сулаймон Юдаков) ने बनाया था। ताजिकिस्तान कभी सोवियत संघ का हिस्सा हुआ करता था और जो उस समय ताजिकिस्तान का राष्ट्रगान था उसी का संगीत नए राष्ट्रगान में भी इस्तेमाल किया गया।
मयासुर

मय या मयासुर, कश्यप और दुन (दिति) का पुत्र, नमुचि का भाई, एक प्रसिद्ध दानव। यह ज्योतिष तथा वास्तुशास्त्र का आचार्य था। मय ने दैत्यराज वृषपर्वन् के यज्ञ के अवसर पर बिंदुसरोवर के निकट एक विलक्षण सभागृह का निर्माण कर अपने अद्भुत शिल्पशास्त्र के ज्ञान का परिचय दिया था।
इसकी दो पत्नियाँ - हेमा और रंभा थीं जिनसे पाँच पुत्र तथा तीन कन्याएँ हुईं। जब शंकर ने त्रिपुरों को भस्म कर असुरों का नाश कर दिया तब मयासुर ने अमृतकुंड बनाकर सभी को जीवित कर दिया था किंतु विष्णु ने उसके इस प्रयास को विफल कर दिया। ब्रह्मपुराण (124) के अनुसार इंद्र द्वारा नमुचि का वध होने पर इसने इंद्र को पराजित करने के लिये तपस्या द्वारा अनेक माया विद्याएँ प्राप्त कर लीं। भयग्रस्त इंद्र ब्राह्मण वेश बनाकर उसके पास गए और छलपूर्वक मैत्री के लिये उन्होंने अनुरोध किया तथा असली रूप प्रकट कर दिया। इसपर मय ने अभयदान देकर उन्हें माया विद्याओं की शिक्षा दी।

रामायण में

रावण कि पत्नी मंदोदरी मायासुर कि पुत्री थी।

महाभारत में

महाभारत (आदिपर्व, 219.39; सभापर्व, 1.6) के अनुसार खांडव वन को जलाते समय यह उस वन में स्थित तक्षक के घर से भागा। कृष्ण ने तत्काल चक्र से इसका वध करना चाहा किंतु शरणागत होने पर अर्जुन ने इसे बचा लिया। बदले में इसने युधिष्ठिर के लिये सभाभवन का निर्माण किया जो मयसभा के नाम से प्रसिद्ध हुआ। इसी सभा के वैभव को देखकर दुर्योधन पाण्डवों से डाह करने लगा था। इस भावना ने महाभारत युद्ध को जन्म दिया।
अली मोहम्मद महार

वे पाकिस्तान के प्रान्त, सिंध के पूर्व मुख्यमंत्री थे।
चांदीपुर

भूगोल

चांदीपुर 21.47°N 87.02°E पर स्थित है। इसकी समुद्र तल से औसत ऊंचाई ३ मीटर है।

भारतीय थलसेना

चांदीपुर-ओन-सी में भारतीय थलसेना की एकीकृत परीक्षण रेंज भी स्थित है। इस रेंज से पृथ्वी, आकाश, अग्नि, शौर्य जैसी कई परमाणु सक्षम बैलिस्टिक प्रक्षेपस्त्रो का परीक्षण हो चुका है।

परिवहन

चांदीपुर तक यात्रा करने के लिए रेल या सड़क मार्ग से बालासोर और उसके बाद एक बस पकड़ के पहुँचा जा सकता है। बालासोर अच्छी तरह से राष्ट्रीय राजमार्ग संख्या ५ से सड़क मार्ग से जुड़ा है। लगभग सभी रेलगाडिया जो बालासोर से गुजरती है यहाँ रुकती है।
जलसाघर (1958 फ़िल्म)

सत्यजित राय की एक प्रसिद्ध फ़िल्म। यह 1958 में विमोचित हुई थी। अंग्रेजीभाषी जगत् में कहीं कहीं Jalsaghar: The Music Room के नाम से चली। सत्यजित राय निर्देशित चतुर्थ फिल्म। यह ताराशंकर बंधोपाध्याय कृत इसी नाम के उपन्यास पर आधारित है, तथा जमींदार (बंगाल का अर्धसामंती भूस्वामी) के अंतिम दिनों के विस्तृत नाटकीय अध्ययन पर आधारित है। रे की फिल्मों की चिरपरिचित सहानुभूति तथा विवरणों से युक्त यह फिल्म अंतर्राष्ट्रीय जगत में प्रभूत प्रशंसित हुई (यथा न्यूयार्क टाइम्स में बोसले क्राउथर, द गार्जियन में डेरेक मैल्कम)। साथ ही यह रोजर एबर्ट के "ग्रेट मूवीज", द्वितीय भाग में वैश्विक सिनेमा में एक अलग पहचान-चिह्न के रूप में वर्णित है। फिल्म में हिंदुस्तानी शास्त्रीय गीत-संगीत तथा वाद्य-संगीत के उत्कृष्ट फुटेज परिलक्षित होते हैं, साथ ही शास्त्रीय नृत्य के भी। संगीत विलायत खान का है। साथ ही अन्य कलाकारों में बेगम अख्तर (गायिका), रोशन कुमारी (कथक नृत्यांगना), उस्ताद बिस्मिल्ला खान व साथी, वहीद खान (सुरबहार वादक), सलामत अली खान (खयाल गायक) भी फिल्म में हैं।
अंगून, अलास्का

सरकार

मैथ्यू कूकैश यहाँ के वर्तमान (जुलाई 2015 में) महापौर हैं। यहाँ एक नगर परिषद भी है।

जनसांख्यिकी

2000 की जनगणना में अंगून में 572 लोग, 184 अपारिवारिक-समूह, और 138 परिवार थे। जनसंख्या घनत्व 9.8/किमी² था। 3.8/किमी² घनत्व के साथ कुल 221 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (81.99%), श्वेत (11.36%), अफ़्रीकी अमेरिकी (0.52%), (1.36%), एशियाई (0.17%), अन्य प्रजातीयों के (1.40%), दो या दो से अधिक प्रजातीयों के (4.55%)। किसी भी प्रजाती के हिस्पैनिक या लैटिनो 5.42% थे।

अर्थव्यवस्था

मछली पकड़ना और मछली प्रक्रमण अंगून की अर्थव्यवस्था के प्रमुख अंग हैं। अंगून अपने स्थानीय बिजली बिलों के दाम कम करने के लिए बिना-डीज़ल के बिजली उत्पादन की दिशा में प्रयासरत है। अंगून को जुलाई 2009 में सनसॅट पत्रिका ने "शीर्ष 100 हनीमून स्थल" सूची में स्थान दिया था।
थाईलैंड में सिख धर्म

सिख धर्म थाईलैंड में लगभग 70,000 अनुयायियों के साथ एक मान्यता प्राप्त अल्पसंख्यक धर्म है। धर्म भारत से प्रवासियों द्वारा लाया गया था जो 19वीं शताब्दी के उत्तरार्ध में पहुंचने लगे। बैंकाक में गुरुद्वारा श्री गुरु सिंह सभा सहित देश में लगभग बीस सिख मंदिर या गुरुद्वारे हैं।

संख्या और स्थिति

2006 में सिख समुदाय का आंकलन किया था जिसके अनुसार उस समय लगभग 70,000 लोग शामिल थे, जिनमें से अधिकतर बैंकॉक, चियांग माई, नाखोन रत्थासिमा, पट्टाया और फुकेत में रहते थे। आंकलन के समय देश में उन्नीस सिख मंदिर थे। सिख धर्म संस्कृति मंत्रालय के धार्मिक मामलों विभाग के साथ पंजीकृत पांच धार्मिक समूहों में से एक था|

पहचान

बैंकाक के सिख निवासियों के एक अध्ययन में पाया गया कि "थाई-सिख पहचान बैंकाक समाज में स्पष्ट और अच्छी तरह से रखी गई है", लेकिन पश्चिमी और अन्य समाजों के प्रभाव पारंपरिक जीवनशैली सुविधाओं की उपेक्षा कर रहे थे। बैंकाक में सिख समुदाय को "थाईलैंड में सबसे एकीकृत समुदाय" के रूप में वर्णित किया गया है|

बैंकाक

थाईलैंड पहुँचने वाले पहले भारतीयों में 1884 में किरपरम मदन था। वह सियालकोट जिले के भडवाल गांव (अब पाकिस्तान में) के सहजधारी सिख थे । उन्हें थाईलैंड के राजा राम वी के दर्शन का अवसर प्राप्त हुआ था । वह अपने रिश्तेदारों को लाया जिनके उपनाम मदन, नरुला और चावला थे। वे थाईलैंड में अप्रवासी भारतियों  के पहले सदस्यों में से थे, जिन्होंने 19वीं शताब्दी के उत्तरार्ध में पहुंचना शुरू किया था|

चियांग माई

चियांग माई यात्रा करने वाला पहला सिख व्यक्ति ईशर सिंह था, जिसने वर्ष 1905 में भारत से बर्मा के माध्यम से थाईलैंड में यात्रा की थी (या बौद्ध पंचांग के अनुसार वर्ष 2448)। इसके तुरंत बाद थाईलैंड में लगभग चार और परिवार आए। वे रतन सिंह, जियान सिंह, वारियाम सिंह और अमांडा सिंह थे। 1907 में, सिखों के इस समूह ने चेरोनार रोड में एक गुरुद्वारा स्थापित करने का फैसला किया, जो अभी भी वही स्थान पर खड़ा है और अब 240 वर्ग मीटर की जगह पर है।

पटाया

1975 में पट्टाया में केवल तीन या चार सिख परिवार थे। लेकिन पट्टाया एक पर्यटक रिसॉर्ट बनने के बाद, कई सिख उबोल रत्थानी, उडन रत्थानी, नाकोर्न रत्ससिमा (कोरत) और सट्टाहिप जैसे अन्य प्रांतों से वहाँ चले गए।
हिमयुग

हिमयुग या हिमानियों का युग पृथ्वी के जीवन में आने वाले ऐसे युगों को कहते हैं जिनमें पृथ्वी की सतह और वायुमंडल का तापमान लम्बे अरसों के लिए कम हो जाता है, जिस से महाद्वीपों के बड़े भूभाग पर हिमानियाँ (ग्लेशियर) फैल जाते हैं। ऐसे हिमयुग पृथ्वी पर बार-बार आयें हैं और विज्ञानिकों का मानना है के यह भविष्य में भी आते रहेंगे। आख़री हिमयुग अपनी चरम सीमा पर अब से लगभग २०,००० साल पूर्व था। माना जाता है कि यह हिमयुग लगभग १२,००० वर्ष पूर्व समाप्त हो गया, लेकिन कुछ वैज्ञानिकों का कहना है कि ग्रीनलैंड और ऐन्टार्कटिका पर अभी भी बर्फ़ की चादरें होने का अर्थ है कि यह हिमयुग अपने अंतिम चरणों पर है और अभी समाप्त नहीं हुआ है। जब यह युग अपने चरम पर था तो उत्तरी भारत का काफ़ी क्षेत्र हिमानियों की बर्फ़ की मोटी तह से हज़ारों साल तक ढका हुआ था।

अन्य भाषाओँ में

अंग्रेज़ी में "हिमयुग" को "आइस एज" (ice age) कहते हैं।
वर्णमण्डल

सूर्य के वायुमंडल का निम्नस्तर, जो प्रकाशमंडल (photosphere) के ठीक ऊपर स्थित है उत्क्रमण मंडल (Reversing layer) कहलाता है। इस उत्क्रमण मंडल से ऊपर लगभग 11,200 किलोमीटर तक फैले हुए गोलीय मंडल को वर्णमंडल कहते हैं। पूर्ण सूर्यग्रहण के समय इस मंडल का वर्ण सिंदूरी (scarlet) होता है। यह वर्ण हाइड्रोजन के परमाणुओं द्वारा किए गए विकिरण की अधिकता के कारण उत्पन्न होता है।

परिचय

वर्णमंडल तीक्ष्ण पट्टियों का बना होता है, जिन्हें कंटिकाएँ (spicules) कहते हैं। कंटिका घास के फलकों की भाँति एक दूसरे से लिपटी हुई दिखाई देती हैं। कंटिकाओं का अर्धव्यास कई सौ मील का होता है और ऊँचाई 800 किलोमीटर से 16,000 किलोमीटर तक होती है। विषुवतीय प्रदेशों में कंटिकाओं की दिशाएँ प्रकाशमंडल की त्रिज्याओं का अनुसरण नहीं करती हैं। इसके विपरीत ध्रुवप्रदेश की अधिकांश कंटिकाएँ त्रिज्याओं की दिशा में ऊपर उठती हैं। ये कंटिकाएँ वर्णमंडल को सूर्य के साधारण चुंबकीय क्षेत्र से संबंधित करती हैं। यदि यह कल्पना की जाए कि सूर्य का चुंबकीय क्षेत्र द्विध्रुवी चुंबक के कारण है, जिसका अक्ष सूर्य के परिक्रामी अक्ष की दिशा में है, तो चुंबकीय क्षेत्र की रेखाएँ विषुवतीय प्रदेशों में त्रिज्याओं के साथ अधिक कोण बनाएँगी तथा ध्रुवीय प्रदेशों में वे त्रिज्याओं की दिशाओं का लगभग अनुसरण करेंगी।
विषुवतीय एवं ध्रुवी प्रदेशों की कंटिकाओं की रचनाओं में एक और भी महत्वपूर्ण अंतर है। ध्रुवीय कंटिकाएँ विषुवतीय कंटिकाओं की अपेक्षा अधिक शीघ्रता से उत्पन्न होती हैं। ध्रुवीय कंटिकाएँ प्रकाश मंडल पर एक फफोले के रूप में प्रकट होती हैं, जिसका विस्तार शीघ्रता से बढ़ता जाता है और अंत में वह फट जाता है। इस समय कंटिका के शिखर से एक गैसीय धारा प्रचंड वेग से ऊपर की ओर उठती हैं, ज्यों ज्यों यह धारा ऊपर की ओर बढ़ती जाती है, त्यों त्यों उसकी ज्योति घटती जाती है और साथ ही फफोला भी संकुचित होता हुआ विलीन हो जाता है। कंटिकाओं का औसत जीवन काल चार से पाँच मिनट होता है। कंटिकाओं के अवशेष पदार्थ पुन: वर्णमंडल में नहीं लौटते, वे किरीट में मिल जाते हैं।

सौरज्वाला (Prominences)

वर्णमंडल का पदार्थ कभी-कभी तीव्र गति से ऊपर उठता हुआ, कभी कभी घने मेघों के सदृश वर्णमंडल के ऊपर छाया हुआ और कभी कभी वर्णमंडल की ओर गिरता हुआ दृष्टिगत होता है। वर्णमंडल के ऊपर उठी हुई गैसों की ये लपटें सौरज्वाला कहलाती हैं। सौरज्वालाएँ अनेक आकार एवं विस्तार में प्रकट होती हैं। सौरज्वाला कोमल धागों की गुथी हुई गुच्छियों जैसी लगती है। अजंबुजा (1948 <Ç.) के मतानुसार पूर्ण रूप से विकसित सौरज्वाला गैसों का एक तंतु है, जो औसतन् 20,00,000 किलोमीटर लंबा, 4,000 किलोमीटर ऊँचा और 6,000 किलोमीटर के लगभग मोटा होता है। सूर्यबिंब के कोर पर सौरज्वालाएँ चाप के आकार की दिखाई देती हैं। सौरज्वाला में पदार्थों की गति ठीक फुहारे के जल के सदृश होती है। सौरज्वाला कितने ऊपर तक उठ सकती है, इसका अनुमान 4 जून 1946 ई. को हुए विस्फोट से लग सकता है। इस विस्फोट की गणना प्रचंड विस्फोटों में की जाती है। ठीक सूर्योदय के समय सूर्यबिंब की कोर पर प्रज्वलित गैस एक विशाल चाप के आकार में प्रकट हुई जिसकी ऊँचाई लगभग, 6,400 किलोमीटर थी। देखते ही देखते लगभग 33 मिनटों में इसकी ऊँचाई 4,00,000 किलोमीटर हो गई। सौरज्वाला की ऊँचाई लगभग 64,00,000 किलोमीटर प्रति घंटे की गति से बढ़ती गई और प्रथम प्रेक्षण के 1 घंटे 20 मिनट के पश्चात् चाप इतना ऊपर उठ गया कि वह दूरदर्शी के प्रेक्षण क्षेत्र से बाहर निकल गया। पटी (Petit) का मत है कि यह असंभव नहीं है कि यह चाप सूर्य के व्यास की ऊँचाई से भी ऊँचा उठ गया हो।
जेसिका मेर

जेसिका उलरिका मेर जून २०१३ में नासा द्वारा अंतरिक्ष के २१वे समूह के आठ सदस्यों में से एक अंतरिक्ष यात्री घोषित की गयी थी।और जुलाई २०१५ में उनका प्रशिक्षण पूरा हुआ। उन्होंने अंटार्कटिका में सम्राट पेंगुइन के डाइविंग फिजियोलॉजी और व्यवहार और बार-सिर वाले गीज़ के फिजियोलॉजी का अध्ययन किया है। २००० में मेरने स्ट्रासबर्ग, फ्रांस में इंटरनेशनल स्पेस यूनिवर्सिटी से स्पेस स्टडीज में मास्टर के साथ स्नातक किया। और सितंबर २००२ में, मेर ने नासा चरम पर्यावरण मिशन संचालन 4 (नीमो 4) चालक दल पर एक एक्वाऑनट के रूप में कार्य किया।
मेयर ने टेक्सास के ह्यूस्टन में नासा के जॉनसन स्पेस सेंटर (जेएससी) में तीन साल तक काम किया और नासा के जॉनसन स्पेस सेंटर (जेएससी) में मानव अनुसंधान सुविधा के लिए लॉकहेड मार्टिन स्पेस ऑपरेशंस के लिए एक प्रयोग समर्थन वैज्ञानिक के रूप में काम किया। उन्होंने अंतरिक्ष शटल और अंतर्राष्ट्रीय अंतरिक्ष स्टेशन (आईएसएस) मिशनों पर अंतरिक्ष यात्री द्वारा किए गए मानव अंतरिक्ष जीवन विज्ञान प्रयोगों को समन्वित और समर्थित किया। इन प्रयोगों में शारीरिक अध्ययन किया गया था जो की यह निर्धारित करने के लिए था कि अंतरिक्ष यान पर्यावरण में कोई भी शारीरिक प्रक्रिया बदलती है या नही। मेर ने इन प्रयोगों को आवश्यक समीक्षा चक्रों के माध्यम से निर्देशित किया जिसमे विकसित प्रक्रियाएं जिन्हें अंतरिक्ष यात्री कक्षा, प्रशिक्षित दल के सदस्यों का इस्तेमाल करेंगे और मिशन नियंत्रण केंद्र में ग्राउंड समर्थन प्रदान करेंगे, जबकि अंतरिक्ष यात्री शटल या आईएसएस पर प्रयोग कर रहे थे। मेर को परोपकारी शैक्षिक संगठन (पीईओ) विद्वान पुरस्कार (२००८) सहित कई पुरस्कार प्राप्त हुए हैं जिनमे स्कॉलर वैज्ञानिक (एआरसीएस) फैलोशिप (२००६), लॉकहीड मार्टिन स्पेस ऑपरेशंस (एलएमएसओ) स्पेशल रिकॉग्निशन अवॉर्ड (२००२) के लिए उपलब्धि पुरस्कार नासा के जेएससी स्पेस एंड लाइफ साइंसेज डायरेक्टोरेट स्पेशल प्रोफेशनल अचीवमेंट अवार्ड (२००२) और लॉकहेड मार्टिन टैक्नोलॉजी सर्विसेस "लाइटनिंग पुरस्कार "(२००२) आदि पुरुस्कार प्राप्त किए है।
तदर्थशाही

तदर्थशाही (adhocracy), अफसरशाही (ब्यूरोक्रैसी) के विपरीत एक ऐसा शासनतन्त्र है जिसमें प्रक्रियाओं के लिये मानक विधियाँ निर्धारित नहीं की जातीं हैं और इनके बिना ही जैसे-तैसे काम चलाया जाता है। तदर्थशाही उसे भी कहते हैं जब किन्हीं दूसरो के लिए वनायें कानूनों से ही काम चलया जाता है।
अतः संगठनों की लचीली, अनुकूलनीय (adaptable) तथा अनौपचारिक रूप ही तदर्थशाही है। इसमें कोई औपचारिक संरचना नहीं होती।
दौलत शर्मा

पं. दौलत शर्मा मारीशस के हिन्दी विद्वान हैं।